Sąlygų Priedas Nr. 3
PROJEKTAS
PASLAUGŲ TEIKIMO SUTARTIS Nr. 
 
2026 m. ________ mėn. ___ d.
Vilnius

VšĮ Nacionalinis kraujo centras, įstaigos kodas 126413338, atstovaujama direktoriaus Daumanto Gutausko, veikiančio pagal įstaigos įstatus (toliau vadinama – Klientas), iš vienos pusės ir 
„________“, įmonės kodas ___________, atstovaujama ___________, veikiančio ___________ (toliau – Paslaugų teikėjas), iš kitos pusės,
kartu vadinamos Šalimis, o kiekviena atskirai vadinama Šalimi, sudarė šią paslaugų teikimo sutartį (toliau vadinama - Sutartis):
I SKYRIUS
SUTARTIES DALYKAS 

0. Sutartis sudaryta pasibaigus skelbiamos apklausos būdu vykdytam mažos vertės viešajam „Apsauginės ir gaisrinės signalizacijos sistemų techninės priežiūros ir remonto paslaugų“ pirkimui ID ______, kuriame ekonomiškai naudingiausias pasiūlymas išrinktas pagal kainą. Pirkimas įvykdytas vadovaujantis Lietuvos Respublikos viešųjų pirkimų įstatymu (toliau – VPĮ) bei susijusiais teisės aktais, taip pat Lietuvos Respublikos civiliniu kodeksu, kitais pagal pirkimo pobūdį taikomais teisės aktais bei skelbiamos apklausos sąlygomis.
0.1. Paslaugų teikėjas įsipareigoja tinkamai, kokybiškai ir laiku suteikti Klientui apsauginės ir gaisrinės signalizacijos sistemų techninės priežiūros ir remonto paslaugas (toliau – Paslaugos) pagal pirkimo dokumentuose ir Sutartyje nurodytus reikalavimus, o Klientas įsipareigoja priimti tinkamai suteiktas Paslaugas ir sumokėti už jas Sutartyje nustatyta tvarka. 
0.2. Paslaugų pavadinimai, kiekiai ir kaina nurodyti Techninėje specifikacijoje (Sutarties 1 priedas).
0.3. Sutartis yra vientisas ir nedalomas dokumentas, kurį sudaro toliau išvardinti dokumentai: techninė specifikacija (su pirkimo procedūrų metu Kliento atliktais paaiškinimais ir patikslinimais bei priedais, jei jie pridedami), Sutartis su visais jos priedais; kiti Pirkimo dokumentai (toliau Sutartyje šiame punkte nurodyti dokumentai kartu vadinami Sutartimi).
0.4. Sutarties aiškinimo tikslais nustatoma tokia dokumentų prioriteto tvarka: Techninė specifikacija, Sutartis, kiti Pirkimo dokumentai. Paslaugų teikėjo teikiamas pasiūlymas, papildomi dokumentai, instrukcijos, grafikai, tvarkos ir pan., prieštaraujantys VPĮ ir (ar) šiame punkte nurodytiems dokumentams, laikomi negaliojančiais ta dalimi, kiek neatitinka teisinio viešųjų pirkimų reguliavimo ar prieštarauja šiame punkte nurodytiems dokumentams. Jei Sutarties dokumentuose yra neaiškumų ar prieštaravimų, taisyklės, nustatytos aukštesnės galios Sutarties dokumente, visuomet yra laikomos pakeičiančiomis žemesnės galios Sutarties dokumente nustatytas analogiškas taisykles nuo Sutarties įsigaliojimo dienos.
II SKYRIUS
PASLAUGŲ KAINA IR ATSISKAITYMO TVARKA

0. Sutarties suma lygi bendrai Sutarties kainai eurais su PVM: ________ Eur (______eurai, ___ euro ct.). Bendra Sutarties kaina negali viršyti pirkimui skirtų lėšų sumos – 8 000,00 Eur su PVM (į šią sumą įskaityta 1 500,00 Eur su PVM, skirta Paslaugų teikėjo faktiškai patiriamoms vykdymo išlaidoms atlyginti).
0.1. Vadovaujantis Viešųjų pirkimų tarnybos direktoriaus patvirtinta Kainodaros taisyklių nustatymo metodika[footnoteRef:1], Sutarčiai taikomas kainodaros būdas: fiksuotas įkainis su daliniu sutarties vykdymo išlaidų atlyginimu, t. y. fiksuoti Paslaugų įkainiai, nurodyti Paslaugų teikėjo pasiūlyme ir 1500,00 Eur (tūkstantį penkis šimtus eurų, 00 euro ct.) su PVM Paslaugų teikėjo faktiškai patiriamoms išlaidoms, tiesiogiai susijusioms su Sutarties vykdymu ir atitinkančioms Sutartyje nurodytas leidžiamas išlaidų kategorijas (toliau tokios išlaidos vadinamos – vykdymo išlaidos).   [1:  https://e-seimas.lrs.lt/portal/legalAct/lt/TAD/daa0e4a05c3c11e7a53b83ca0142260e/asr ] 

0.2. Leidžiamos Paslaugų teikėjo vykdymo išlaidos turi būti susijusios su:
0.2.1. Techninėje specifikacijoje nurodytos įrangos/įrenginių detalėmis, kurių poreikis paaiškėjo Paslaugų teikimo metu; ar
0.2.2. Įrangos/įrenginių medžiagomis, kurių poreikis paaiškėjo Paslaugų teikimo metu;
0.3.  Kitos Paslaugų teikėjo išlaidos neatlyginamos ir turi būti įskaičiuotos į Paslaugų įkainius, įskaitant atvykimo, išvykimo, darbo jėgos, įrankių kaštus, mokesčius ir kitas išlaidas.
0.4. Paslaugų teikėjas kiekvieną kartą iš anksto raštu derina su Klientu galimybę pasinaudoti vykdymo išlaidų atlyginimu, Klientui pateikdamas medžiagų ar detalių kainą bei paaiškinimus dėl jų poreikio. 
0.5. Paslaugų teikėjas, Klientui pareikalavus, privalo per 5 (penkias) darbo dienas nuo pareikalavimo gavimo pateikti vykdymo išlaidas pagrindžiančius trečiųjų šalių dokumentus. 
0.6. Paslaugų teikėjas privalo užtikrinti racionalų Kliento lėšų naudojimą –  detales ir (ar) medžiagas įsigyti ne didesnėmis nei rinką atitinkančiomis kainomis (atitikimas reikalavimui tikrinamas kaip nurodyta kitame punkte). Į vykdymo išlaidas negali būti įtrauktas Paslaugų teikėjo pelnas. Klientui pareikalavus, Paslaugų teikėjas privalo per 5 (penkias) darbo dienas pateikti tai pagrindžiančius dokumentus (trečiųjų šalių sąskaitas ar kitus objektyvius įrodymus, Paslaugų teikėjo vienasmenis patvirtinimas nelaikomas patikimu įrodymu).
0.7. Kilus įtarimams, kad Paslaugų teikėjo tiekiamų detalių ir medžiagų įkainiai yra didesni nei rinką atitinkančios kainos, nustatoma vidutinė rinkos kaina, kuri lyginama su Paslaugų teikėjo pasiūlytais įkainiais (tikrinimas gali būti atliekamas kainų derinimo metu arba gavus sąskaitą). 
0.8. Sutartyje nurodyti Paslaugų įkainiai yra fiksuoti ir Sutarties vykdymo metu negali būti keičiami. Išskyrus Sutarties kaina ir įkainiai gali būti peržiūrėti, pasikeitus Lietuvos Respublikoje galiojančiuose teisės aktuose numatytam PVM, kurio apmokestinimo objektu yra Paslaugos, tarifui, PVM yra apskaičiuojamas galiojančių teisės aktų nustatyta tvarka taikant PVM tarifą, galiojantį prievolės apskaičiuoti PVM atsiradimo momentu. Perskaičiuota kaina įforminama rašytiniu Šalių susitarimu, kuris, pasirašius Šalims, tampa neatskiriama Sutarties dalimi. 
0.9. Klientas neįsipareigoja išpirkti Paslaugų visai Sutarties bendrai kainai ir gali raštu atsisakyti Paslaugų ir tuo atveju, jei grafikas jau sudarytas ar jei gauta informacija iš paslaugų teikėjo dėl būtinumo atlikti remontą. Jei Klientas atsisako Paslaugų, tai Paslaugų teikėjas neatsako už įrangos veikimą ir atitikimą gamintojo ar tesiės aktų reikalavimams.
0.10. 1500,00 Eur (tūkstančio penkių šimtų eurų, 00 ct.) suma su PVM, skirta vykdymo išlaidoms padengti, negali būti viršijama Sutarties galiojimo laikotarpiu, tačiau Klientas neįsipareigoja išnaudoti šios sumos.
0.11. Jeigu pasikeistų Lietuvos Respublikoje galiojančiuose teisės aktuose nustatytas PVM, kurio apmokestinimo objektu yra laikomas Pirkimo objektas, tarifas, Sutarties kaina bus peržiūrima. PVM yra apskaičiuojamas galiojančių teisės aktų nustatyta tvarka, taikant PVM tarifą, galiojantį prievolės apskaičiuoti PVM atsiradimo momentu. Sutarties kainos peržiūra įforminama susitarimu, kuris yra neatskiriama Sutarties dalis.
0.12. Sutartyje numatytų kainų perskaičiavimo (keitimo) tvarka:
2.13.1. Bet kuri Sutarties šalis Sutarties galiojimo metu turi teisę inicijuoti Sutartyje numatytų kainų perskaičiavimą (keitimą) ne anksčiau kaip po 6 (šešių) mėnesių nuo Sutarties įsigaliojimo (jeigu perskaičiavimas jau buvo atliktas – nuo paskutinio perskaičiavimo pagal šį Sutarties punktą dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta Sutarties 2.13.5. punkte, viršija 6 (šešis) procentus. Kaina gali būti perskaičiuojama ne dažniau kaip vieną kartą per 6 (šešis) mėnesius.
2.13.2. Sutartyje numatyti įkainiai gali būti perskaičiuojami, jeigu Valstybės duomenų agentūros (www.stat.gov.lt; https://osp.stat.gov.lt/statistiniu-rodikliu-analize?indicator=S7R260#/) kas mėnesį skelbiamo vartotojų kainų indekso (12 ĮVAIRIOS PREKĖS IR PASLAUGOS) pokytis (k), apskaičiuotas kaip nustatyta Sutarties 2.13.5. punkte, yra didesnis kaip 6 (šeši) procentai. Atlikdamos perskaičiavimą šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
2.13.3. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.
2.13.4. Perskaičiuotieji įkainiai taikomi užsakymams, pateiktiems po to, kai šalys sudaro susitarimą dėl įkainių perskaičiavimo.
2.13.5. Nauji įkainiai apskaičiuojami pagal formulę:
, kur
a – įkainis (Eur be PVM) (jei jis jau buvo perskaičiuotas, tai po paskutinio perskaičiavimo).
a1 – perskaičiuotas (pakeistas) įkainis (Eur be PVM)
k – Pagal vartotojų kainų indeksą (12 ĮVAIRIOS PREKĖS IR PASLAUGOS) apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 
 , (proc.), kur
Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas (12 ĮVAIRIOS PREKĖS IR PASLAUGOS).
Indpradžia – laikotarpio pradžios datos (mėnesio) vartojimo prekių ir paslaugų indeksas (12 ĮVAIRIOS PREKĖS IR PASLAUGOS). Sutarties sudarymo dienos pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
2.13.6. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, apskaičiuotas įkainis „a1“ suapvalinamas iki dviejų (arba įrašoma tiek skaitmenų, kiek  nurodyta sudarytoje sutartyje) skaitmenų po kablelio.
2.13.7. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.
2.13.8. Pirmoji peržiūra, vadovaujantis Sutarties 2.13.1. – 2.13.7. p., gali būti taikoma ne anksčiau kaip po 6 (šešių) mėnesių nuo Sutarties įsigaliojimo, sekanti peržiūra gali būti taikoma po 6 (šešių) mėnesių nuo paskutinio perskaičiavimo įsigaliojimo.
0.13. Sutartyje numatytas kainų perskaičiavimas įforminamas šalių rašytiniu susitarimu, kuris tampa neatskiriama Sutarties dalimi.
0.14. Atsiskaitymo tvarka: Klientas už kokybiškai atliktas ir Sutarties, įskaitant priedus, TS, reikalavimus atitinkančias Paslaugas atsiskaito Paslaugų teikėjui pagal pateiktą (PVM) sąskaitą faktūrą (toliau – sąskaita). 
0.15. Klientas atsiskaito per 30 (trisdešimt) kalendorinių dienų nuo tinkamai užpildytos ir pateiktos sąskaitos gavimo dienos, pervesdamas pinigus į Paslaugų teikėjo Sutartyje nurodytą banko sąskaitą. Paslaugų teikėjas sąskaitą Klientui privalo pateikti VPĮ 22 str. 3 d. nustatyta tvarka per sąskaitų administravimo bendrąją informacinę sistemą „SABIS“ ir el. paštu: ______________.  
0.16. Paslaugų teikėjas įsipareigoja sąskaitoje nurodyti tuos pačius pavadinimus, kurie yra nurodyti Sutartyje, užrašyti ant sąskaitos Sutarties numerį ir datą, pagal kurią teikiamos Paslaugos. 
0.17. Jei sąskaita pateikiama su trūkumais, Klientas turi teisę sąskaitos nepriimti, o Paslaugų teikėjas įsipareigoja per 2 (dvi) darbo dienas pašalinti trūkumus ir pateikti tinkamai užpildytą sąskaitą. Atsiskaitymo terminas skaičiuojamas nuo tinkamai užpildytos sąskaitos gavimo dienos.

III SKYRIUS
PASLAUGŲ KOKYBĖ

3.1. Paslaugų kokybė turi atitikti Sutartyje ir teisės aktų, reglamentuojančių tokio pobūdžio Paslaugų teikimą, kokybės, teikimo reikalavimus bei standartus. Paslaugų teikėjas privalo Paslaugas teikti tinkamai, kokybiškai, pagal geriausius visuotinai pripažįstamus tokių Paslaugų teikimui taikomus profesinius, techninius standartus ir praktiką, panaudodamas visus reikiamus žmogiškuosius ir techninius išteklius.
3.2. Paslaugų teikėjas teikiant Paslaugas neatlygintinai, geranoriškai ir konstruktyviai bendradarbiauja su Klientu, vadovaujasi jo teikiamomis pastabomis, atsižvelgia į keliamus kokybės ir kitus reikalavimus.
3.3. Paslaugų teikėjas užtikrina, kad Paslaugų teikėjas, pasitelktas specialistas ir (ar) ūkio subjektas (dėl atitikimo kvalifikacijos reikalavimams) atitiks visus Pirkimo kvalifikacijos reikalavimus visą Sutarties galiojimo laikotarpį. Taip pat Paslaugų teikėjas atsako už tai, kad Sutartį vykdys tik tokią teisę turintys asmenys, atsižvelgiant į Sutarties pobūdį ir taikomus tokio pobūdžio veiklai reikalavimus. Šio punkto pažeidimas ir trūkumų neištaisymas per 30 (trisdešimt) kalendorinių dienų nuo kvalifikacijos praradimo ar specialisto kvalifikacijos netekimo ar pan., laikomas esminiu Sutarties pažeidimu.
3.4. Paslaugų teikėjas privalo teikti Paslaugas profesionaliai, laikantis teisės aktų reikalavimų, Klientui naudingiausiu ir ekonomiškiausiu būdu, racionaliai naudojant Kliento lėšas.  
3.5. Šalys privalo suteikti viena kitai išsamią informaciją, susijusią su teikiamomis paslaugomis, jų teikimo sąlygomis, teikimo terminais, galimomis pasekmėmis ir kitą su paslaugų teikimu susijusią informaciją, galinčią turėti įtakos teikiamų paslaugų kokybei.

IV SKYRIUS
PASLAUGŲ TEIKIMO TVARKA

4.1. Paslaugos turi būti teikiamos adresu: Žolyno g. 34 ir Žolyno g. 39A, Vilnius, laikantis ir vadovaujantis Lietuvos Respublikos teisės aktuose nustatytais darbų saugos, priešgaisrinės saugos, aplinkos apsaugos, elektrosaugos, ekologijos reikalavimais, Kliento vidaus tvarkos taisyklėmis, higienos normomis bei kitais Lietuvos Respublikos normatyviniais dokumentais, susijusiais su Pirkimo objekto techninėje specifikacijoje nurodytomis paslaugomis.



4.2. Paslaugų teikėjas materialiai atsako už visus Paslaugų teikimo trūkumus, paaiškėjusius sutarties vykdymo metu ir atlygina Kliento nuostolius, susijusius su netinkamos kokybės Paslaugų ar (ir) medžiagų / detalių teikimu ar vėlavimu laiku atlikti techninę priežiūrą ar remontą Sutartyje nustatytais terminais. 

4.3. Teikiamoms Paslaugoms ir kiekvienai keičiamai detalei suteikiamas gamintojo nustatytas garantinis terminas, bet ne trumpesnis kaip 6 (šešių) mėnesių garantinis terminas, skaičiuojamas nuo Paslaugų perdavimo – priėmimo akto ar kito lygiaverčio dokumento (toliau aktas) abipusio pasirašymo dienos. 
Sutarties nutraukimas ar pabaiga neatleidžia Paslaugų teikėjo nuo gedimo šalinimo ir netesybų mokėjimo Sutartyje nustatyta tvarka visą kiekvienos paslaugos ir detalės garantinio termino galiojimo laikotarpį. 

4.4. Paslaugų teikimo tvarka ir terminai nurodyti techninėje specifikacijoje (Sutarties priedas Nr. 1). Paslaugų teikėjas teikia Paslaugas griežtai laikydamasis Sutarties, įskaitant priedus, sąlygų bei Paslaugų teikėjo profesijai ir vykdomai veiklai keliamų standartų, pagal Kliento nurodymus, savarankiškai pasirinkdamas paslaugų teikimo būdą. 



V SKYRIUS
ŠALIŲ TEISĖS IR PAREIGOS

5.1. Paslaugų teikėjo pareigos:

 
5.1.1. Paslaugų teikėjas privalo bendradarbiauti su Klientu, Sutartį vykdyti Klientui ekonomiškai naudingiausiu būdu, laikantis Sutarties reikalavimų, atsižvelgdamas į VPĮ ir kitus teisės aktus;

5.1.2. Paslaugų teikėjas privalo užtikrinti Paslaugų teikimą Sutartyje nustatyta tvarka, terminais, o juos pažeidęs, sumokėti netesybas bei atlyginti nuostolius, kiek jų nepadengia netesybos;

5.1.3. Paslaugų teikėjas įsipareigoja, kad Sutartį vykdys tik tokią teisę turintys asmenys.

5.1.4. Paslaugų teikėjas privalo informuoti Klientą raštu (el. paštu) apie bet kokias aplinkybes, kurios gali turėti įtakos Sutarties tinkamam įvykdymui nustatytais terminais;

5.1.5. Paslaugų teikėjas patvirtina, kad jis turi teisę ir gali teikti Paslaugas, jo teisės nėra apribotos ar kitaip suvaržytos ir jis turi visam tam reikalingas technines, organizacines priemones ir kitus išteklius; 

5.1.6. Paslaugų teikėjas įsipareigoja teikti Paslaugas tinkamai, kokybiškai ir laiku pagal šios Sutarties sąlygas bei teisės aktų reikalavimus tokio pobūdžio Paslaugų teikimui, laikydamasis savo profesijos standartų, pagal Kliento nurodymus, labiausiai Kliento interesus atitinkančiu būdu.

5.2. Kliento pareigos:


5.2.1. Klientas bendradarbiauja su Paslaugų teikėju (bendradarbiavimas neapima pagal Sutartį Paslaugų teikėjui priskirtų įsipareigojimų vykdymo Kliento ar personalo sąskaita) ir užtikrina Sutartyje aiškiai nurodytų Kliento įsipareigojimų tinkamą vykdymą;

5.2.2. įsipareigoja atsiskaityti su Paslaugų teikėju už kokybiškai suteiktas Paslaugas šios Sutarties nustatyta tvarka ir terminais;

5.2.3. Klientas privalo priimti kokybiškas ir Sutarties reikalavimus atitinkančias Paslaugas ir pasirašyti ataskaitą tik patikrinęs Paslaugų kokybę, atitikimą Paslaugų teikėjo nurodytiems rodikliams (dėl kurių jo pasiūlymas buvo pripažintas ekonomiškai naudingiausiu);

5.2.4. Klientas privalo užtikrinti savalaikę Sutarties vykdymo kontrolę ir, esant Sutartyje numatytoms aplinkybėms (bent vienai), taikyti Paslaugų teikėjui netesybas bei reikalauti nuostolių atlyginimo;

5.2.5. Klientas privalo sumokėti už tinkamai suteiktas Paslaugas. Atsiskaitymo terminas skaičiuojamas tik nuo tinkamai pateiktos sąskaitos gavimo dienos;

5.2.6. Klientas, pastebėjęs trūkumus privalo nedelsiant apie tai raštu (el. paštu) informuoti Paslaugų teikėją;

5.2.7. turi teisę reikšti pretenzijas dėl nekokybiškų ar reikalavimų neatitinkančių Paslaugų per visą Sutarties galiojimo terminą.

5.3. Šalys turi visas kitas teises ir pareigas, numatytas šioje Sutartyje, Lietuvos Respublikos civiliniame kodekse ir kituose teisės aktuose, kiek tai neprieštarauja Sutarčiai ir VPĮ.



VI SKYRIUS
ŠALIŲ ATSAKOMYBĖ IR FORCE MAJEURE

6.1. Šalis, neįvykdžiusi ar netinkamai įvykdžiusi Sutartyje nustatytus įsipareigojimus, privalo atlyginti kitai Šaliai dėl to patirtus tiesioginius nuostolius. Netesybų sumokėjimas neatleidžia Paslaugų teikėjo nuo tinkamo tolimesnio sutartinių įsipareigojimų vykdymo, išskyrus teisės aktų nustatytas išimtis.
6.2. Jeigu Paslaugų teikėjas ilgiau nei 30 (trisdešimt) kalendorinių dienų nuo Sutartyje nustatyto termino pabaigos vėluoja pašalinti Paslaugų trūkumus ir / ar neatitikimus Sutarties reikalavimams, ar ilgiau nei 30 (trisdešimt) kalendorinių dienų nuo Sutartyje nustatyto termino pabaigos vėluoja suteikti Paslaugas arba vėluoja atlikti bet kurį kitą sutartinį įsipareigojimą, Klientas turi teisę raštu informuoti Paslaugų teikėją apie ilgalaikį pažeidimą ir suteikti ne ilgesnį kaip 10 (dešimt) kalendorinių dienų terminą visiems pažeidimams pašalinti, po nurodyto termino, Paslaugų teikėjui nepašalinus visų sutartinių pažeidimų, Sutartis gali būti nutraukta Kliento vienašališkai dėl Paslaugų teikėjo kaltės. Sutartis gali būti nenutraukta tik tuo atveju, jei Paslaugų teikėjas raštu garantuoja ir per 10 (dešimt) kalendorinių dienų apmoka visus jam priskaičiuotus delspinigius, tokiu atveju Šalys raštu susitaria dėl termino pratęsimo, kuris negali būti ilgesnis kaip 30 (trisdešimt) kalendorinių dienų nurodytiems pažeidimams pašalinti. 
6.3. Jei Sutartis nutraukiama Kliento vienašališkai dėl Paslaugų teikėjo kaltės, Paslaugų teikėjas privalo sumokėti Klientui 10 (dešimt) procentų nuo bendros Sutarties kainos dydžio baudą bei atlyginti visus Kliento nuostolius iki Sutarties nutraukimo dienos.
6.4. Jei Paslaugų teikėjas vėluoja pradėti teikti Paslaugas ar teikti Paslaugas pagal Šalių suderintą grafiką, jis moka Klientui 0,02 procento dydžio delspinigius nuo vėluojamų suteikti Paslaugų vertės už kiekvieną vėlavimo dieną. 
6.5. Jei Klientas dėl savo kaltės vėluoja atsiskaityti su Paslaugų teikėju Sutartyje nustatyta tvarka, Klientas įsipareigoja mokėti Paslaugų teikėjui 0,02 procento dydžio delspinigius už kiekvieną vėlavimo dieną nuo laiku nesumokėtos sumos.
6.6. Mokėjimai (baudos ir delspinigiai) atliekami per 10 (dešimt) kalendorinių dienų nuo rašytinio pareikalavimo gavimo. Gavimo diena laikoma sekanti darbo diena po išsiuntimo.  Vėluojant sumokėti netesybas, vėluojančiai sumokėti Šaliai taikomi 0,02 procento dydžio delspinigiai nuo vėluojamos sumokėti sumos.
6.7. Jei sumokėtos kitai Šaliai netesybos ir kompensacija nepadengia visų nukentėjusiosios Šalies nuostolių, kaltoji Šalis privalo sumokėti netesybas bei atlyginti visus tiesioginius nuostolius, kiek jų nepadengia netesybos. 
VII SKYRIUS
NENUGALIMA JĖGA

7.1. Nė viena šios Sutarties šalis nėra laikoma pažeidusi Sutartį arba nevykdanti savo įsipareigojimų pagal ją, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Sutarties įsigaliojimo dienos.

7.2. Nenugalimos jėgos aplinkybių sąvoka apibrėžiama ir Sutarties šalių teisės, pareigos ir atsakomybė, esant šioms aplinkybėms, reglamentuojamos Lietuvos Respublikos civilinio kodekso 6.212 straipsniu bei Atleidimo nuo atsakomybės, esant nenugalimos jėgos (force majeure) aplinkybėms, taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl atleidimo nuo atsakomybės, esant nenugalimos jėgos (force majeure) aplinkybėms taisyklių patvirtinimo“.

7.3. Jei kuri nors šios Sutarties šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą Sutarties šalį, pranešdama apie aplinkybių pobūdį, galimą trukmę ir tikėtiną poveikį. Jei Klientas raštu nenurodo kitaip, Paslaugų teikėjas toliau vykdo savo įsipareigojimus pagal šią Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (force majeure) aplinkybės netrukdo, vykdyti.

7.4. Jei nenugalimos jėgos (force majeure) aplinkybės trunka ilgiau kaip 30 (trisdešimt) dienų, tuomet bet kuri šios Sutarties šalis turi teisę nutraukti šią Sutartį įspėdama apie tai kitą Sutarties šalį prieš 10 (dešimt) dienų. Jei pasibaigus šiam 10 (dešimt) dienų terminui nenugalimos jėgos (force majeure) aplinkybės vis dar tęsiasi, Sutartis nutraukiama ir šios Sutarties šalys atleidžiamos nuo tolesnio Sutarties vykdymo.

7.5. Šalis atleidžiama nuo atsakomybės už Sutarties nevykdymą, jeigu ji įrodo, kad Sutartis neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui. Sutarties neįvykdžiusi Šalis privalo nedelsiant pranešti kitai Šaliai apie nenugalimos jėgos (force majeure) aplinkybių atsiradimą bei jų įtaką Sutarties įvykdymui. Jeigu šio pranešimo kita Šalis negauna per protingą laiką po to, kai Sutarties neįvykdžiusi Šalis sužinojo ar turėjo sužinoti apie tas aplinkybes, tai pastaroji Šalis privalo atlyginti dėl pranešimo negavimo atsiradusius nuostolius. Esant nenugalimos jėgos (force majeure) aplinkybėms, Šalys atleidžiamos nuo savo sutartinių įsipareigojimų vykdymo visam minėtų aplinkybių buvimo laikotarpiui, bet ne ilgiau kaip 2 mėnesiams. Jei pagrindas nevykdyti įsipareigojimų dėl nenugalimos jėgos (force majeure) aplinkybių išlieka ilgiau nei 2 mėnesius, bet kuri iš Šalių turi teisę nutraukti Sutartį.
VIII SKYRIUS
TAIKYTINA TEISĖ IR GINČŲ SPRENDIMAS

8.1. Šiai Sutarčiai ir jos nuostatų aiškinimui bei Sutartyje nereglamentuotų klausimų sprendimui taikoma Lietuvos Respublikos teisė.

8.2. Ginčai, kylantys iš šios Sutarties ar susiję su šia Sutartimi, sprendžiami derybų būdu. Kilus ginčui, viena Sutarties šalis raštu išdėsto savo nuomonę kitai Sutarties šaliai ir pasiūlo ginčo sprendimą. Gavusi pasiūlymą ginčą spręsti derybomis, Sutarties šalis privalo į jį atsakyti per 10 (dešimt) dienų nuo pasiūlymo ginčą spręsti derybomis gavimo dienos.

8.3. Ginčas turi būti išspręstas per ne ilgesnį nei 30 (trisdešimt) dienų terminą nuo pirmojo pasiūlymo ginčą spręsti derybomis gavimo dienos.

8.4. Jeigu ginčo išspręsti derybomis nepavyksta, visi ginčai, kylantys dėl šios Sutarties ar su ja susiję, sprendžiami teismuose Lietuvos Respublikos teisės aktų nustatyta tvarka.



IX SKYRIUS
SUTARTIES GALIOJIMAS, KEITIMAS IR PABAIGA

9.1. Sutartis įsigalioja jos pasirašymo dieną ir galioja 36 (trisdešimt šešis) mėnesius.

9.2. Visos Šalių prievolės, įskaitant mokėjimus ir nuostolių atlyginimą, atliekamos iki Sutarties pasibaigimo ar nutraukimo dienos. Tačiau Sutarties nutraukimas nepanaikina paslaugų teikėjo pareigos užtikrinti garantinį aptarnavimą visą garantijos galiojimo laikotarpį ir (ar) teisės reikalauti atlyginti nuostolius, atsiradusius dėl Sutarties nevykdymo ar netinkamo vykdymo, bei netesybas. Sutarties nutraukimas neturi įtakos ginčų nagrinėjimo tvarką nustatančių Sutarties sąlygų ir kitų Sutarties sąlygų galiojimui, jeigu šios sąlygos pagal savo esmę lieka galioti ir po Sutarties nutraukimo.

9.3. Sutarties sąlygos jos galiojimo laikotarpiu negali būti keičiamos, išskyrus, jei keitimo sąlygos aiškiai nustatytos Sutartyje arba jei keitimas vykdomas vadovaujantis VPĮ 89 straipsnio nuostatomis.

9.4. Klientas turi teisę, įspėjęs Paslaugų teikėją raštu prieš 30 (trisdešimt) dienų, vienašališkai nutraukti Sutartį, jeigu:

9.4.1. teikiamų Paslaugų kokybė neatitinka Techninėje specifikacijoje nustatytų reikalavimų ir po raštiškos Kliento pretenzijos apie tai Paslaugų teikėjui, jis per Kliento nurodytą terminą nepašalina Paslaugų teikimo trūkumų arba pašalina netinkamai;

9.4.2. jeigu Paslaugų teikėjas nevykdo arba netinkamai vykdo sutartinius įsipareigojimus ir/ar nepašalina jų arba pašalina netinkamai;

9.4.3. jeigu Paslaugų teikėjas netenka teisės verstis veikla, jeigu jam iškelta bankroto byla arba bankroto procesas vykdomas ne teismo tvarka, siekiama priverstinio Paslaugų teikėjo likvidavimo, jeigu Paslaugų teikėjas  restruktūrizuojamas ar likviduojamas ir jo teisės ir pareigos nepereina kitiems subjektams;

9.4.4. Sutartis buvo pakeista pažeidžiant VPĮ 89 straipsnį;

9.4.5. paaiškėjo, kad Paslaugų teikėjas, su kuriuo sudaryta Sutartis, turėjo būti pašalintas iš pirkimo procedūros pagal VPĮ 46 straipsnio 1 dalį. 

9.5. Sutartis gali būti nutraukta raštišku šalių susitarimu bei kitais Lietuvos Respublikos Civilinio kodekso ir kitų įstatymų numatytais atvejais.
9.6. Klientas turi teisę, įspėjęs Paslaugų teikėją raštu prieš 10 (dešimt) kalendorinių dienų, vienašališkai nutraukti Sutartį dėl Paslaugų teikėjo kaltės Sutarties 6.2. papunktyje nustatyta tvarka dėl bet kurios iš Sutarties 6.2. papunktyje nurodytos aplinkybės (pažeidimo) ir taikyti Paslaugų teikėjui Sutarties 6.3. papunktyje nustatyto dydžio netesybas.



X SKYRIUS
TREČIŲJŲ ŠALIŲ PASITELKIMAS

9. 
10.1. Subtiekimui (VPĮ 88 str.) perduodama sutartinių įsipareigojimų dalis ir iki Sutarties vykdymo pradžios žinomi subtiekėjai: _____ (jei nebuvo nurodyta, rašome „pasiūlyme nenurodyta“).
10.2. Paslaugų teikėjo pasitelkiami ūkio subjektai (VPĮ 49 str.), kurių kvalifikacija rėmėsi Paslaugų teikėjas dėl atitikimo Pirkimo kvalifikacijos reikalavimams: _________ (jei nebuvo nurodyta, rašome „pasiūlyme nenurodyta“). 
10.3. Paslaugų teikėjas Sutarties vykdymui turi teisę pasitelkti tik tuos subtiekėjus, kurie buvo nurodyti jo pasiūlyme arba jei pasiūlyme buvo nurodyta subtiekimui perduodama sutartinių įsipareigojimų dalis. Subtiekėjų keitimo / pasitelkimo tvarka: Paslaugų teikėjas iš anksto (mažiausiai likus 3 (trims) darbo dienoms iki planuojamo keitimo / pasitelkimo) privalo raštu (el. paštu) kreiptis į Klientą, pateikti naujo subtiekėjo pavadinimą, keitimo pagrindą, sutarties su subtiekėju kopiją, subtiekėjo veiklą pagrindžiančius dokumentus (jei reikalaujama). Klientui patvirtinus keitimą, pasirašomas susitarimas prie Sutarties. Klientas turi teisę neleisti pakeisti/pasitelkti subtiekėjo, jei pasiūlyme nebuvo nurodyta subtiekimui perduodama dalis ar laiku nėra pateiktas prašymas dėl keitimo/pasitelkimo ar susiję dokumentai ar subtiekėjas neatitinka pirkimo sąlygų reikalavimų (jei taikoma).
10.4. Vadovaujantis VPĮ 49 str. ir Paslaugų teikėjo kvalifikacijos nustatymo metodikos III Skyriaus nuostatomis, Paslaugų teikėjas gali remtis kitų ūkio subjektų pajėgumais, kurių kvalifikacija remiasi dėl atitikimo Pirkimo dokumentams. Paslaugų teikėjas gali remtis kitų ūkio subjektų pajėgumais tik tuomet, jei toks ūkio subjektas buvo nurodytas pasiūlyme Pirkimo vykdymo metu ir kai buvo pateikti įrodymai, pagrindžiantys Paslaugų teikėjas teisę naudoti nurodytus išteklius. Toks pasitelktas ūkio subjektas Sutarties vykdymo metu gali būti keičiamas, Paslaugų teikėjui raštu pateikus (ne vėliau kaip likus 5 (penkioms) darbo dienoms iki planuojamo keitimo) prašymą su kvalifikaciją įrodančiais dokumentais (jei taikoma) ir sutartimi (tarp ūkio subjekto ir Paslaugų teikėjo). Klientas, gavęs prašymą ir visus dokumentus, patikrina keičiamo ūkio subjekto atitikimą Pirkimo dokumentų reikalavimui, įsitikina, kad išteklius bus prieinamas Paslaugų teikėjui (patikrina sudarytą sutartį) ir raštu informuoja Paslaugų teikėją apie leidimą arba draudimą keisti pasitelktą ūkio subjektą. Klientas turi teisę neleisti keisti pasitelkto ūkio subjekto, jei jis nebuvo laiku išviešintas ar nėra pateikti jo kvalifikaciją įrodantys dokumentai ar ūkio subjektas neturi tinkamos kvalifikacijos ar prašymas pateiktas nesilaikant nurodytų terminų. Visais atvejais, keičiant pasitelktą ūkio subjektą dėl atitikimo kvalifikacijos reikalavimams, Šalys pasirašo susitarimą prie Sutarties. 
10.5. Atsiradus poreikiui keisti jungtinės veiklos sutartyje nurodytus partnerius kitais, privalo būti įvykdytos visos žemiau nurodytos sąlygos:
10.5.1. Paslaugų teikėjas pateikia šiuos dokumentus:
10.5.1.1. pasiliekančio jungtinės veiklos partnerio prašymą dėl jungtinės veiklos partnerio keitimo;
10.5.1.2. pasitraukiančio jungtinės veiklos partnerio prašymą pasitraukti iš jungtinės veiklos sutarties partnerių ir perduoti visus įsipareigojimus pagal jungtinės veiklos sutartį naujajam / pasiliekančiam jungtinės veiklos partneriui;
10.5.1.3. naujojo/pasiliekančio jungtinės veiklos partnerio raštišką sutikimą pakeisti pasitraukiantį jungtinės veiklos partnerį bei prisiimti visus pasitraukiančio jungtinės veiklos partnerio įsipareigojimus pagal jungtinės veiklos sutartį bei naujojo / pasiliekančio jungtinės veiklos partnerio kvalifikaciją pagrindžiantys dokumentus (jei taikoma).
10.5.2. Paslaugų teikėjas gauna Kliento rašytinį sutikimą keisti jungtinės veiklos partnerius;
10.5.3. Paslaugų teikėjas pateikia Klientui naujos jungtinės veiklos sutarties ar esamos jungtinės veiklos sutarties pakeitimo kopiją, kurioje pasiliekančiojo jungtinės veiklos partnerio įsipareigojimai išliks tokie patys kaip ir ankstesnėje jungtinės veiklos sutartyje, o naujasis / pasiliekantis jungtinės veiklos partneris perims visus pasitraukiančiojo jungtinės veiklos partnerio įsipareigojimus pagal ankstesnę jungtinės veiklos sutartį.
10.5.4. Kliento sutikimas dėl subtiekėjų ar pasitelkiamų ūkio subjektų jokiu būdu neatleidžia Paslaugų teikėjo nuo visiškos atsakomybės už Paslaugų teikėjo ir jo pasitelktų ar su juo susijusių trečiųjų asmenų veiksmus ir neveikimą. Paslaugų teikėjas atlygina bet kokius nuostolius ir kitą žalą, kuri kilo dėl jo ar su juo susijusių trečiųjų asmenų kaltės ar neatsargumo.
10.5.5. Tiesioginis atsiskaitymas su subtiekėjais nenumatomas

XI SKYRIUS
KITOS SĄLYGOS

11.1. Šalys patvirtina, kad  sudarydamos Sutartį, jos viena kitai atskleidė visą joms žinomą informaciją, turinčią esminės reikšmės Sutarčiai sudaryti, susipažino su Sutarties ir priedų turiniu, Sutarties ir priedų turinys yra joms žinomas, aiškus ir suprastas.
 11.2. Šalys privalo nedelsiant informuoti viena kitą apie faktus, kurie gali turėti įtakos šios Sutarties tinkamam vykdymui.
11.3. Visi dokumentai, susiję su šia Sutartimi ar jos vykdymu, turi būti siunčiami registruotu paštu arba įteikiami asmeniškai pasirašytinai. Pasikeitus Sutartį pasirašiusių Šalių adresams, banko sąskaitų numeriams ir (ar) kitiems rekvizitams, Šalys privalo apie tai informuoti viena kitą ne vėliau kaip per 2 darbo dienas. Šalis, neįvykdžiusi šių reikalavimų, negali pareikšti pretenzijų, jog ji negavo pranešimų, siųstų pagal pateiktus rekvizitus. 
11.4. Visa informacija, Šalių gauta ir (ar) sužinota dalyvaujant viešajame pirkime ir vykdant Sutartį, laikoma konfidencialia informacija, kurios atskleidimas be rašytinio kitos Šalies sutikimo draudžiamas. Šalys privalo saugoti konfidencialią informaciją tinkamai ir protingai, naudoti šią informaciją tiktai vykdant įsipareigojimus pagal Sutartį, dauginti šią informaciją tokia apimtimi, kiek to reikia ir būtina vykdant įsipareigojimus pagal Sutartį. Konfidenciali informacija gali būti atskleista be kitos Šalies sutikimo, jei toks atskleidimas privalomas pagal teisės aktų nuostatas. Konfidencialumo reikalavimai netaikomi informacijai, kuri yra ar Sutarties galiojimo laikotarpiu tapo viešai žinoma, arba turi būti atskleista pagal galiojančių teisės aktų reikalavimus.
11.5. Vykdydamos Sutartį, Šalys įsipareigoja užtikrinti tinkamą 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Reglamentas) nuostatų įgyvendinimą. Jei Sutarties vykdymo metu bus tvarkomi asmens duomenys, Šalys įsipareigoja sudaryti papildomą susitarimą dėl duomenų tvarkymo prie Sutarties ir imtis kitų būtinų priemonių, siekiant užtikrinti atitiktį Reglamento reikalavimams.
11.6. Paslaugų teikėjas negali perduoti ar kitaip perleisti savo įsipareigojimų pagal Sutartį tretiesiems asmenims be Kliento raštiško sutikimo.
11.7. Šalys, vykdydamos Sutartį, įsipareigoja laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo. Su Sutarties vykdymu susiję dokumentai Šalims turi būti pateikti tik elektroniniu formatu (nebent Sutartyje ir jos prieduose nenumatyta kitaip). Išimtiniais atvejais su Sutarties vykdymu susiję dokumentai, turi (gali) būti pateikiami popieriniu formatu, jeigu toks formatas privalomas pagal teisės aktus arba Šalys nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, patvirtintus Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Produktų, kurių viešiesiems pirkimams taikytini aplinkos 2 apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“.
11.8. Asmuo, atsakingas už Sutarties ir jos pakeitimų paskelbimą pagal VPĮ 86 straipsnio 9 dalies nuostatas – VšĮ Nacionalinio kraujo centro Sekretoriato administratorė, tel. +370 699 27212, el. p. nkcadministracija@kraujodonoryste.lt.

11.9. Kliento paskirtas asmuo, atsakingas už Sutarties vykdymą: ______________, tel. ___________, el. paštas:. _______________.

11.10. Paslaugų teikėjo paskirtas asmuo, atsakingas už Sutarties vykdymą: ______________, tel. ___________, el. paštas:. _______________.
11.11. Šalys susitaria, kad Sutartis bus pasirašoma elektroniniu būdu, Šalims apsikeičiant elektronine Sutarties versija. 

XII SKYRIUS
ŠALIŲ REKVIZITAI

	PASLAUGŲ TEIKĖJAS 
„_______________“









_______________________________
A.V.

2026 m. __________ mėn. ___ d. Paslaugų teikimo sutarties Nr. ___________
1 priedas

I. PIRKIMO OBJEKTO PAVADINIMAS, KIEKIS IR KAINA
	Eil.
Nr.
	Paslaugos pavadinimas
	Mato vnt.
	Kiekis
	Įkainis, Eur be PVM
	Bendra kaina, Eur be PVM
(4x5)

	1
	2
	3
	4
	5
	6

	1.
	Apsauginės ir gaisrinės signalizacijos sistemų techninė priežiūra
	kartas 
	36
	
	

	2.
	Avarinis iškvietimas / remontas
	val. 
	30
	
	

	3.
	3 metų bendra sutarties kaina, Eur be PVM (1+2 eilutės):
	

	4.
	PVM (21%) suma Eur:
	

	5.
	Faktiškai patiriamos išlaidos (dalys) (maksimali suma Eur su PVM):
	1500,00

	6.
	[bookmark: _Hlk99026846]Bendra sutarties kaina Eur su PVM (3+4+5 eilutės):
	



Sutarties suma lygi bendrai Sutarties kainai eurais su PVM: _____ Eur (_____eurai, ____ ct.).

II. TECHNINĖ SPECIFIKACIJA

1. Pirkimo objektas – VšĮ Nacionaliniame kraujo centre įrengtos apsauginės ir gaisrinės signalizacijos sistemų techninės priežiūros ir remonto paslaugos.
2. Paslaugų teikimo vieta - Žolyno g. 34 ir Žolyno g. 39A, Vilnius.
Apsauginę ir gaisrinę signalizacijos sistemą sudaro:
Įrengtų aktyviųjų gaisrinės saugos priemonių specifikacija
1. Gaisrinės apsaugos centralė (modelis MAG 8) – 1 vnt.
1.1. [bookmark: _Hlk239159346]Spindulių skaičius – 6 vnt.
1.2. Gaisriniai jutikliai:
1.2.1. Dūmų – 67 vnt.
1.2.2. Temperatūros – 13 vnt.
1.3. Pavojaus mygtukas – 5 vnt.
1.4. Vidaus signalizatorius – 2 vnt.
2. Adresinė gaisrinės apsaugos centralė, 4 kilpų ( modelis JUNO-NET) – 1 vnt.
2.1. [bookmark: _Hlk239160097]Adresinis dūmų jutiklis – 120 vnt.
2.2. Temperatūros jutiklis – 35 vnt. 
2.3. Adresinis pavojaus mygtukas – 12 vnt.
2.4. Adresinė vidaus sirena – 9 vnt.
2.5. [bookmark: _Hlk239159531]Lauko sirena – 1 vnt.
Įrengtų aktyviųjų apsaugos priemonių specifikacija
1. Konvencinė (spindulinė) gaisrinės apsaugos centralė (įrengta 615 m2 metaliniame angare)  (modelis SMARTLINE 020-4) – 1 vnt.
1.1.  Spindulių skaičius – 4 vnt. (plečiama iki 20vnt.)
1.2.  Priešgaisriniai jutikliai– 10 vnt
1.3.  Vidaus sirena – 1 vnt.
1.4.  Lauko sirena – 1 vnt.
1.5.  Pavojaus mygtukai – 2 vnt.
1.6. Analoginis šilumai laidus kabelis– 100 m.
Gaisrinė signalizacija praneša apie gaisro aptikimą garsiniu signalu ir perduoda informaciją į telefoną per GPRS.

[bookmark: _Hlk239159441]2. Apsauginės signalizacijos centralė (įrengta 615 m2 metaliniame angare)  (modelis eldes ESIM 364) – 1 vnt.
2.1. [bookmark: _Hlk239160649] Zonų skaičius – 4 vnt. (plečiama iki 8vnt.)
2.2.  GSM/GPRS ryšio modulis– 1 vnt.
2.3.  Radijo modulis– 1 vnt.
2.4.  Kombinuotas judesio ir stiklo dūžio jutiklis– 4 vnt.
2.5.  Magnetinis kontaktas durims ir langams– 2 vnt.
2.6.  Magnetinis kontaktas vartams– 2 vnt.
2.7.  Spindulio galinis įrenginys– 8 vnt.
2.8. Vidaus sirena – 1 vnt.
2.9.  Lauko sirena – 1 vnt.
2.10. Valdymo klaviatūra LCD – 1 vnt.

Apsauginės ir gaisrinės signalizacijos sistemos priemonės yra įrengtos.
3. Reikalavimai pirkimo objektui:
3.1. Paslaugas teikti laikantis ir vadovaujantis LR teisės aktuose numatytais darbų saugos, gaisrinės saugos, aplinkos apsaugos, elektrosaugos, ekologijos, Užsakovo vidaus tvarkos taisyklėmis, higienos normomis, bei kitais LR normatyviniais dokumentais, susijusiais su Specifikacijoje nurodytais reikiamais atlikti darbais.
3.2. Garantuoti avarinės tarnybos paslaugas darbo, švenčių ir poilsio dienomis, šalinant smulkius gedimus visą parą.
3.3. Bet kuriuo paros metu priimti Perkančiosios organizacijos telefoninius pranešimus apie apsauginės ir gaisrinės signalizacijos sistemų įrenginių gedimus.
3.4. Tiekėjas Perkančiosios organizacijos darbo laiku turi atlikti techninę priežiūrą, šalinti gedimus. Perkančiosios organizacijos darbo laikas – 7. 45 val. – 16.30 val. darbo dienomis.
3.5.  Remonto darbus atlikti pagal Perkančiosios organizacijos poreikius – pagal žodinį ar raštišką pranešimą, sugedus eksploatuojamoms sistemos dalims ar įrenginiams, ne ilgiau kaip per 4 val. atvykti į įstaigą. Gedimą pašalinti ne ilgiau kaip per 6 val. nuo atvykimo pas Perkančiąją organizaciją arba suderinti kitą gedimo pašalinimo laiką. 
3.6.  Aptarnaujamų įrenginių remonto darbus atlikti pagal abipusiai iš anksto suderintą darbų sąmatą.
3.7.  Remontui naudoti tik kokybiškas ir paskirtį atitinkančias dalis, už kurias Perkančioji organizacija moka pagal Tiekėjo pateiktas sąskaitas faktūras. 
3.8. Tirti incidentus, įvykusius dėl apsauginės ir gaisrinės signalizacijos sistemų gedimo.
3.9. Informuoti Perkančiąją organizaciją apie visas žinomas aplinkybes, kurios kelia grėsmę objekto saugumui. 
3.10. Neatskleisti tretiesiems asmenims informacijos apie Perkančiosios organizacijos objekte įrengtos apsaugos sistemos įjungimo ir išjungimo tvarką, techninių priemonių išdėstymą bei kitus apsaugos sistemos parametrus.
3.11. Sudaryti techninės priežiūros grafiką ir suderinti jį su Perkančiąja organizacija. 
3.12. Visus pastatų apsauginės ir gaisrinės signalizacijos sistemos, įrenginių ir prietaisų techninės priežiūros ir remonto paslaugų rezultatus įrašyti į specialų žurnalą (saugomas pas Perkančiąją organizaciją, įrašius įrašą apie suteiktas Paslaugas, Tiekėjas iš karto jį grąžina Perkančiajai organizacijai).
3.13. Techninės priežiūros darbai atliekami, laikantis sutartyje paslaugos teikėjui išvardintų techninės apžiūros darbų įsipareigojimų.
3.14. Planinių techninių priežiūros darbų metu, atliekamų pagal grafiką (vieną kartą per mėnesį), atlikti šiuos darbus:
3.14.1. Užvesti ir pildyti techninės priežiūros ir aptarnavimo žurnalą;
3.14.2. techninę priežiūrą atlikti ne rečiau kaip vieną kartą per mėnesį;
3.14.3. apžiūrų metu laikytis eksploatacijos instrukcijų ir prietaisų aprašymų;
3.14.4. tikrinti visų vandentiekio sklendžių padėti ir jų padėčių indikaciją;
3.14.5. atlikti išorinę vamzdynų, gaisrinių čiaupų, sklendžių ir kitos įrangos apžiūrą, tikrinti, ar įrenginiai nepažeisti korozijos;
3.14.6. tikrinti vidaus gaisrinį vandentiekį, nuleidžiant vandenį iš kiekvieno gaisrinio čiaupo (GČ skaičius 14 vnt.), taip pat vandentiekio našumą, ar atitinka reikiamą vandens srautą, plokščiąsias gaisrines žarnas perkantuoti, hidrauliškai išbandyti, o patikros rezultatus surašyti į vidaus gaisrinio vandentiekio patikros žurnalą;
3.14.7. užtikrinti visų išvardintų prietaisų ir įrenginių funkcionavimą;
3.14.8. atlikti valdymo ir indikacijos pultų, šviesinių ir garsinių įrenginių, detektorių, ranka valdomų pavojaus signalizavimo įtaisų ir kabelinių linijų apžiūrą;
3.14.9. tikrinti valdymo pultų ar švieslenčių šviesinę ir garsinę indikaciją gaisro, gedimo ir išjungimo režimo metu;
3.14.10. tikrinti (ne mažiau kaip ketvirtadalio detektorių) signalų perdavimą į valdymo ir rodymo įrenginį, imituojant gaisrą;
3.14.11. instruktuoti Perkančiosios organizacijos paskirtus asmenis kaip naudotis apsauginės ir priešgaisrinės signalizacijų sistemų įrenginiais;
3.14.12. kartu su Perkančiąja organizacija spręsti apsauginės ir gaisrinės signalizacijos sistemų įrenginių montavimo ir remonto klausimus, vykdyti montavimo bei remonto darbus pagal iš anksto suderintas sąmatas.
4. Apmokėjimas už suteiktas paslaugas:
4.1. Už naudojamų apsauginės ir gaisrinės apsaugos sistemų techninės priežiūros paslaugas mokant fiksuotą abonentinį mėnesinį mokestį, į kurį turi būti įskaičiuotos medžiagų ir darbo sąnaudos, reikalingos planinėms techninėms apžiūroms atlikti, galimos transporto išlaidos, kiti mokesčiai. Techninės priežiūros 1 mėnesio paslaugų atlikimo kaina nurodoma eurais (be ir su PVM).
4.2. už papildomus darbus, faktiškai patiriamas išlaidas atsiskaitoma taikant dalinį sutarties vykdymo išlaidų padengimą, t. y. kaina susideda iš dviejų dalių:
· viena kainos dalis apskaičiuojama taikant tiekėjo pasiūlyme nurodytą fiksuotą valandinį avarinio iškvietimo/ remonto įkainį (faktiškai suteiktų paslaugų laikas skaičiuojamas 0,5 val. tikslumu apvalinant į didesniąją pusę);
· kitą kainos dalį sudaro pateiktų detalių, mechanizmų faktiškai patirtos įsigijimo išlaidos, tiesiogiai susijusios su papildomų paslaugų vykdymu (jei teikiant papildomas paslaugas atsiranda detalių poreikis). Perkančioji organizacija įsipareigoja padengti tik tas išlaidas, kurios neabejotinai patiriamos vykdant sutartį ir kurios patvirtintos įsigijimo dokumentais ir jų keitimo poreikis bei apimtys buvo suderintos su atsakingu asmeniu.
4.3. Avarinio iškvietimo / remonto darbų matavimo vienetas – valanda (perkama pagal poreikį), todėl Perkančioji organizacija neįsipareigoja išpirkti viso nurodyto valandų kiekio.
4.4. Maksimalus numatomas avarinio iškvietimo / remonto darbų kiekis sutarties galiojimo laikotarpiu - 30 val.
4.5. Faktiškai patiriamos išlaidos (perkama pagal poreikį): ne daugiau kaip 1500,00 Eur sutarties galiojimo laikotarpiu.
4.6. Faktiškai patiriamoms išlaidoms (detalėms, mechanizmams) nurodyta pinigų suma yra preliminari ir Perkančioji organizacija neįsipareigoja viso kiekio išpirkti.
4.7.  Jei teikiant papildomus darbus bus reikalingos detalės (negali viršyti 1500,0 eurų sutarties galiojimo laikotarpiu), tiekėjas prieš pradėdamas remontą, privalės detalių kiekius ir kainas suderinti su VšĮ Nacionalinio kraujo centro atsakingu už sutartį asmeniu. Tiekėjui siūlant vidutinių rinkos įkainių neatitinkančias detales, VšĮ Nacionalinis kraujo centras turi teisę atsisakyti tokių detalių. 
4.8. Keičiant sugedusias detales, neveikiančius mechanizmus, Tiekėjas, Perkančiajai organizacijai pareikalavus,  privalo pateikti šių detalių įsigijimo dokumentų, kuriuose turi būti nurodyta pakeistų detalių įsigijimo kaina ir garantija (6 mėn.), kopijas.

____________________________

PASLAUGŲ TEIKĖJAS	KLIENTAS

A.V.
	Direktorius
Daumantas Gutauskas
_________________________________
 A.V.

